བོད་མི་བཙན་བྱོལ་བ་རྣམས་ལ་ཤེས་ཡོན་ཧ་ཅང་གལ་ཆེན་པོ་ཆགས་ཡོད་སྟབས་བོད་པའི་སློབ་གྲྭ་ཟུར་འཛུགས་བྱས་པ་ཙམ་མ་ཟད།ལྷག་པར་དགོན་སྡེ་ཁག་གི་ནང་བཙུན་མས་མཚོན་གནའ་དེང་ཟུང་འབྲེལ་གྱི་ཤེས་ཡོན་ལྡན་པའི་མཁས་དབང་སྐྲུན་ཐབས་དང་།དེ་བརྒྱུད་རྒྱ་གར་ནས་དར་བའི་བོད་བརྒྱུད་ནང་བསྟན་མུ་མཐུད་སྲུང་སྐྱོབ་ཇི་ལྟར་བྱེད་དགོས་མིན་སློབ་ཁྲིད་གནང་བཞིན་ཡོད་སྐོར་བཀའ་ལན་སྩལ།ཕྱོགས་མཚུངས་མགོན་པོ་གང་ཉིད་མཆོག་༸སྐུ་གཞོན་ནུའི་སྐབས་རྩེད་ཆས་རིགས་ལྷུ་བཤིག་སྟེ་འཕྲུལ་ཆས་དེ་དག་ལས་ཀ་བྱེད་སྟངས་ལ་ཞིབ་འཇུག་མཛད་རྗེས་སླར་ཡང་རང་འཇགས་བསྒྲིགས་གནང་མཛད་པ་མ་ཟད།གློག་བརྙན་སྟོན་བྱེད་འཕྲུལ་འཁོར་ཡང་སྐབས་རེ་ལྷུ་བཤིག་ནས་རྗེས་སུ་རང་འཇགས་བསྒྲིགས་གནང་མཛད་མྱོང་ཡང་ལག་ཐོག་ཁ་པར་ད་བར་མེད་སྐོར་བཀའ་ལན་སྩལ།